27. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ4α/Οικ. /20686 της 11/22 Δεκ.  1972 (ΦΕΚ Β΄ 1119) Περί στεγαστικής αποκαταστάσεως μεμονωμένων ατόμων. Έχοντες υπ’ όψιν: α)Το Β.Δ. 775/64. β)Το Ν.Δ. 1138/72 (παρ. 3 άρθρ. 2). γ)Την κοινήν απόφασιν Δ4/9020 από 23 Μαΐου 1972. δ)την Ημετέραν εγκύκλιον Δ4/9133 από 25 Μαΐου 1972. ε)Την ημετέραν απόφασιν Δ4/9300 από 1 Ιουν. 1972. ς)Την υπ’ αριθ. 4788 από 21 Νοεμ. 1972 γνωμοδότησιν του Κεντρικού Συμβουλίου Στεγάσεως, αποφασίζομεν: 1)Εγκρίνομεν όπως, κατ’ εφαρμογήν των διατάξεων της παρ. 3 του άρθρ. 2 του Ν.Δ. 1138/72, (ανωτ. αριθ. 19) εις τα εκάστοτε εφαρμοζόμενα, βάσει των διατάξεων του ύπερθεν (α) σχετικού, προγράμματα Λαϊκής Κατοικίας προς στεγαστικήν αποκατάστασιν των οικογενειών των διαβιουσών εις εκκαθαριζομένας περιοχάς, περιλαμβάνονται και τα διαβιούντα εν αυταίς μεμονωμένα άτομα, εφ’ όσον δε έχουν υπερβή το 65ον έτος της ηλικίας των και πληρούν κατά τα λοιπά τας προϋποθέσεις των διατάξεων του 775/65 Β.Δ/τος (ανωτ. αριθ. 9) προς αναγνώρισιν αυτοίς στεγαστικού δικαιώματος. 2)Εις τα διαβιούντα εις τας κατά τ’ ανωτέρω εκκαθαριζομένας περιοχάς μεμονωμένα άτομα υπερβάντα το 65ον έτος της ηλικίας των θα παρέχηται ιδρυματική προστασία παρά του Υπουργείου Κοιν. Υπηρεσιών κατά τα εκάστοτε ισχύοντα. Σελ. 440,28(β) Τεύχος 601 –Σελ. 44 3)Το ύψος της στεγαστικής συνδρομής εις τους αναγνωριζομένους, κατά την παρ. 1 της παρούσης, δικαιούχους στεγάσεως μεμονωμένα άτομα, θέλει καθορισθή δια κοινής υπουργικής αποφάσεως εκδοθησομένης κατά τας διατάξεις του άρθρ. 5 του Ν.Δ. 1138/72. Η παρούσα δημοσιευθήτω δια της Εφημερίδος της Κυβερνήσεως. Η ανωτέρω απόφασις ετροποποιήθη δια της υπ’ αριθ. Δ4Α/3706 της 16 Μαϊου /7 Ιουν. 1974 (ΦΕΚ Β΄ 538) αποφ. Υπ. Κοινων. Υπηρεσιών και ωρίσθη, ότι εις τα εκάστοτε εφαρμοζόμενα βάσει των διατάξεων του Β.Δ. 775/1964 (ανωτ. αριθ 9) προγράμματα Λαϊκής Κατοικίας, περιλαμβάνονται και τα μεμονωμένα άτομα τα διαβιούντα εις την περιφέρειαν εις ην αναφέρεται το πρόγραμμα, ως αύτη καθορίζεται εν τη οικεία προγραμματική αποφάσει εφ’ όσον δεν έχουν υπερβή το 65ον έτος της ηλικίας των και πληρούν και τας λοιπάς νομίμους προϋποθέσεις δια την αναγνώρισιν των ως δικαιούχων. Αι διατάξεις του ΝΔ. 1276/1972 δεν εφαρμόζονται επί των κατά το άρθρ. 4 Νόμ. 149/1975 μεταβιβάσεων, όταν αγοραστής είναι πρόσωπον δανειοδοτηθέν υπό του Οργανισμού Εργατ. Κατοικίας κατά το Ν.Δ. 1138/1972. Βλ. άρθρ. 4 παρ. 2 Νόμ. 149/1975 (τόμ. 15 σελ. 68,837). 35.Η.α.27 Λαϊκή Κατοικία 